
2.
Par informatīvā ziņojuma pieņemšanu zināšanai

Noklausoties Ogres novada pašvaldības izpilddirektora P. Špakovska informatīvo ziņojumu par šādiem jautājumiem:
1. Aktuālie projekti Ogres novadā:
1.1. Ogres novada izglītības iestāžu infrastruktūras pilnveide un aprīkošana;
1.2. Izglītības iestāžu nodrošinājums pilnveidotā vispārējā izglītības satura kvalitatīvai ieviešanai Ogres novadā;
1.3. Jura Alunāna un Akmeņu ielu pārbūve posmā no Daugavpils ielas (A6) līdz Vidzemes ielai, Ogrē uzņēmējdarbības veicināšanai;
1.4. Lēdmanes ielas pārbūve, paredzot brauktuvi ar asfaltbetona segumu Ogrē, Ogres novadā , būvuzraudzība;
1.5. Lietus ūdens novade no futbola laukuma Meža pr. 14, Ogrē;
1.6. Pirmsskolas izglītības iestādes būvniecība Ogrē Mālkalnes prospektā 10;
1.7. Objektu (patvertņu) pielāgošana un aprīkošana civilās aizsardzības mērķiem Ogres novadā;
1.8. Mūrkroga ielas Ikšķilē, virskārtas atjaunošana ar asfaltbetona segumu;
1.9. Mednieku ielas posma pārbūve no Mežezera ielas līdz Ogres meža tehnikumam, būvuzraudzība, projektēšana; 
1.10. Jauna basketbola laukuma izveide Mālkalnes prospektā 30, Ogrē;
1.11. Speciālās izglītības iestādes attīstība Ogres novadā efektīvas, kvalitatīvas un mūsdienīgas izglītības īstenošanai, Nr. Nr.4.2.1.3/1/24/I/011;
1.12. Atbalsta pasākumi ar invaliditāti mājokļu vides pieejamības nodrošināšanai Ogres novadā;
1.13. Lielvārdes bibliotēkas un jauniešu centra būvniecība;
2. Ogres novada pašvaldības domes pieņemto lēmumu izpilde,

balsojot: ar 20 balsīm "Par" (Andris Krauja, Artūrs Mangulis, Atvars Lakstīgala, Dace Kļaviņa, Dace Veiliņa, Dzirkstīte Žindiga, Gints Sīviņš, Ilmārs Zemnieks, Iluta Jansone, Jānis Iklāvs, Jānis Siliņš, Kārlis Ansons, Kārlis Avotiņš, Matīss Mežaks, Pāvels Kotāns, Raivis Rubīns, Raivis Ūzuls, Rūdolfs Kudļa, Santa Ločmele, Uldis Skudra), "Pret" – nav, "Atturas" – 1 (Mariss Martinsons),
 "Nepiedalās" – nav ,
Ogres novada pašvaldības dome NOLEMJ:

Pieņemt zināšanai Ogres novada pašvaldības 2026. gada 30. jūlija izpilddirektora P. Špakovska informatīvo ziņojumu.

(Sēdes vadītāja,
domes priekšsēdētāja A. Kraujas paraksts)

